
საქართველოს ეკონომიკური განვითარების მინისტრის 

ბრძანება №1-1/990

2005 წლის 12 სექტემბერი 

ქ. თბილისი

სახელმწიფო საკუთრებაში არსებული სასოფლო-სამეურნეო დანიშნულების მიწის პრივატიზებისას იპოთეკის ხელშეკრულების ტიპური ფორმის დამტკიცების თაობაზე

,,სახელმწიფო საკუთრებაში არსებული სასოფლო-სამეურნეო დანიშნულების მიწის პრივატიზების შესახებ” საქართველოს კანონის მე-18 მუხლის მე-3 პუნქტის, საქართველოს მთავრობის 2004 წლის 10 სექტემბრის №77 დადგენილებით დამტკიცებული საქართველოს ეკონომიკური განვითარების სამინისტროს დებულების საფუძველზე, ვბრძანებ:
1. დამტკიცდეს სახელმწიფო საკუთრებაში არსებული სასოფლო-სამეურნეო დანიშნულების მიწის პრივატიზებისას იპოთეკის ხელშეკრულების თანდართული ტიპური ფორმა. 

2. განხორციელდეს აღნიშნული ბრძანების საქართველოს იუსტიციის სამინისტროში რეგისტრაცია დადგენილი წესის შესაბამისად.

3. დაევალოს იურიდიულ დეპარტამენტს დებულების რეგისტრაციის შემდეგ მისი გამოქვეყნება საქართველოს ოფიციალურ ბეჭდვით ორგანოში – “საკანონმდებლო მაცნე”, გაზეთ ,,მესაკუთრეში” და სამინისტროს საიტზე ინტერნეტში.

4 კონტროლი ბრძანების შესრულებაზე დაევალოს მინისტრის პირველ მოადგილეს ქ. ნათია თურნავას.

5. ბრძანება ამოქმედდეს გამოქვეყნებისთანავე.

ი. ჩოგოვაძე

იპოთეკის ხელშეკრულება №

ქ. - - - - -             �                                                                                      - - -“ �- - - - - - -“ 20 - - წელი
ერთი მხრივ, - - - - - - - - - - - - - - - - - - - - - - - - - - - - - - - (შემდგომში – უძრავი ნივთის შემძენი) და მეორე მხრივ, საქართველოს ეკონომიკური განვითარების სამინისტროს ქონების აღრიცხვისა და პრივატიზების ტერიტორიული ორგანო (შემდგომში – იპოთეკარი) �სახელმწიფო საკუთრებაში არსებული სასოფლო-სამეურნეო დანიშნულების მიწის პრივატიზების შესახებ” საქართველოს კანონისა და მოქმედი კანონმდებლობის შესაბამისად, ვდებთ წინამდებარე ხელშეკრულებას შემდეგზე:

I. ხელშეკრულების საგანი

1.1. საქართველოს ეკონომიკური განვითარების სამინისტროს ტერიტორიული ორგანოს მიერ 20 - - წლის �- - -� �- - - - - - -� გაცემული № - - - მიწისა და სხვა უძრავი ქონების შეძენის დამადასტურებელი ოქმიდან (შემდგომში – ოქმი) გამომდინარე ვალდებულებათა სრულად და ჯეროვნად შესრულების უზრუნველსაყოფად უძრავი ნივთის შემძენი იპოთეკით ტვირთავს მის მიერ ოქმის საფუძველზე შეძენილ უძრავ ნივთს იპოთეკარის სასარგებლოდ, ამ ხელშეკრულებით შეთანხმებული წესითა და პირობებით. 

1.2. ამ ხელშეკრულებით დადგენილი იპოთეკით, იპოთეკარს აქვს უპირატესი უფლება სხვა კრედიტორებთან შედარებით, ოქმით გათვალისწინებული ვალდებულებების შეუსრულებლობის შემთხვევაში, პირველ რიგში, სრულად დაიკმაყოფილოს თავისი მოთხოვნები. 
II. იპოთეკის საგანი

2.1. წინამდებარე ხელშეკრულებით იპოთეკის საგანს წარმოადგენს უძრავი ნივთის შემძენის მიერ ოქმის საფუძველზე შეძენილი უძრავი ნივთი:

2.1.1. სარეგისტრაციო ზონა:        - - - - - - - - - - - - - - - - - - - 

2.1.2. სექტორი: 


 - - - - - - - - - - - - - - - - - - - - - 
2.1.3. კვარტალი:           

 - - - - - - - - - - - - - - - - - - - - 
2.1.4. ნაკვეთის ნომერი:

- - - - - - - - - - - - - - - - - - - 
2.1.5. ფართობი: 


- - - - - - - - - - - - - - - - - - - - 
2.1.6. მისამართი:


- - - - - - - - - - - - - - - - - - - - 
იპოთეკის საგნის მახასიათებლები:

2.2.1. მიწის ნაკვეთის დანიშნულება:    სასოფლო-სამეურნეო

2.2.2. სხვა უძრავი ქონება:
- - - - - - - - - - - - - - - - - - - 

 - - - - - - - - - - - - - - - - - - - 

III. იპოთეკის საგნით უზრუნველსაყოფი ვალდებულებები

3.1. უძრავი ნივთის შემძენი იპოთეკის საგნით უზრუნველყოფს ოქმიდან გამომდინარე ვალდებულებას. იპოთეკის საგნის რეალიზაციის შემთხვევაში რეალიზაციიდან მიღებული თანხით იფარება ვალდებულების შეუსრუ-ლებლობის შედეგად იპოთეკის საგნის რეალიზაციასთან დაკავშირებული ხარჯები (სასამართლოს, აუქციონის და სხვა). 
3.2. უძრავი ნივთის შემძენის მიერ იპოთეკის საგნით უზრუნველსაყოფი ოქმიდან გამომდინარე ვალდებულების პირობები:
3.2.1. უძრავი ნივთის პრივატიზების ფასი:
 - - - - - - - - - - - - - - - - - - - - - - - - - 

3.2.2. ვალდებულების ოდენობა: 

              - - - - - - - - - - - - - - - - - - - - - - - - - 

3.2.3. გადახდის ვადა: 



9 წელი 

3.2.4. ყოველწლიური გადასახდელი:

პრივატიზების ფასის სულ მცირე 10% 
IV. მხარეთა უფლება-მოვალეობები

4.1. უძრავი ნივთის შემძენს უფლება აქვს:
4.1.1. თავისუფლად, საკუთარი შეხედულებისამებრ გამოიყენოს და განკარგოს იპოთეკის საგანი და მისი ნაყოფი, მათ შორის, გადასცეს სხვა პირს სარგებლობაში, გამოიყენოს სხვა ვალდებულების უზრუნველყოფის საშუალებად ან/და გაასხვისოს.

4.1.2. ვალდებულების შესრულების ან მისი სხვა პირობით შეწყვეტის შემთხვევაში მოსთხოვოს იპოთეკარს საჯარო რეესტრში იპოთეკის შესახებ არსებული ჩანაწერის გასაუქმებლად საჭირო წერილობითი შეტყობინებით მიმართვა საჯარო რეესტრისადმი ან/და სხვა იურიდიული მოქმედების შესრულება.

4.1.3 არ აანაზღაუროს ხარჯები, რომლებიც არ არის დაფიქსირებული წინამდებარე   ხელშეკრულებაში. 

4.1. უძრავი ნივთის შემძენი ვალდებულია:

4.1.1. მოუაროს იპოთეკის საგანს და შეინარჩუნოს მისი რეალური ღირებულება. ასევე, დაიცვას იგი მესამე პირების ხელყოფისა და მოთხოვნებისაგან.

4.1.2. იპოთეკის საგნის არსებობისთვის საფრთხის შექმნის შემთხვევაში დაუყოვნებლივ აცნობოს იპოთეკარს ამის შესახებ და მინიმალურ ვადაში უზრუნველყოს საფრთხის თავიდან აცილება.

4.1.3. დროულად და ჯეროვნად გადაიხადოს როგორც ყოველწლიური გადასახდელი, ასევე უძრავი ნივთის პრივატიზების სრული ფასი. 

4.1.4. ვალდებულების როგორც ეტაპობრივი, ისე სრულად შესრულების შემთხვევაში დაუყოვნებლივ წარუდგინოს იპოთეკარს ვალდებულების როგორც ეტაპობრივი, ისე სრულად შესრულების დამადასტურებელი საბუთი.

4.2. იპოთეკარს უფლება აქვს:

4.2.1. დოკუმენტალურად და ფაქტობრივად შეამოწმოს იპოთეკის საგნის არსებობა, მისი მდგომარეობა, მოვლის პირობები და მოსთხოვოს უძრავი ნივთის შემძენს საჭირო ზომების მიღება იპოთეკის საგნის რეალური ღირებულების შესანარჩუნებლად.

4.2.2. იპოთეკის საგნით უზრუნველყოფილი მოთხოვნა და იპოთეკა გადასცეს სხვა პირს, რის შესახებაც იგი დაუყოვნებლივ აცნობებს უძრავი ნივთის შემძენს. 

4.2.3. უძრავი ნივთის შემძენის მიერ ნაკისრი გადახდის ვალდებულების შეუსრულებლობის შემთხვევაში სასამართლო წესით მოითხოვოს იპოთეკის საგნის რეალიზაცია. რეალიზაცია ხორციელდება მოქმედი კანონმდებლობით დადგენილი წესით.

4.3. იპოთეკარი ვალდებულია: 

4.3.1. მოთხოვნის დათმობის შემთხვევაში დაუყოვნებლივ გადასცეს ახალ კრედიტორს წინამდებარე იპოთეკის ხელშეკრულება და უზრუნველყოს მისი, როგორც ახალი კრედიტორის, რეგისტრაცია საჯარო რეესტრში. 

4.3.2. ხელშეკრულების ძალაში შესვლისთანავე უძრავი ნივთის შემძენს დაუყოვნებლივ მიაწოდოს ვალდებულებით გათვალისწინებული თანხის გადახდის ადგილისა და საბანკო რეკვიზიტების შესახებ ინფორმაცია, ასევე, მათი ყოველი ცვლილება.

V. ანგარიშსწორების წესი და პირობები

5.1. ყოველწლიური გადასახდელი გადახდილ უნდა იქნეს ყოველ წელს ოქმის ძალაში შესვლის თარიღის დღეს, ნაღდი და უნაღდო ანგარიშსწორებით, იპოთეკარის მიერ მითითებულ ანგარიშზე.

5.2. უძრავი ნივთის შემძენს უფლება აქვს გადაიხადოს გადასახდელი თანხა 3.2.3 და 3.2.4 პუნქტებით განსხვავებული წესით, კერძოდ 3.2.3 პუნქტით განსაზღვრული მაქსიმალური ვადის დადგომამდე ნებისმიერ დროს და 3.2.4. პუნქტში აღნიშნულზე მეტი ოდენობით. 

5.3. ხელშეკრულების 6.2. პუნქტით გათვალისწინებული პირგასამტეხლოს გადახდა ხდება იმავე წესით, როგორც ყოველწლიური გადასახდელისა. პირგასამტეხლოს უძრავი ნივთის შემძენი იხდის იპოთეკარისაგან პრეტენზიის მიღებიდან ათი დღის ვადაში.

VI. მხარეთა პასუხისმგებლობა

6.1. ხელშეკრულების მხარეები ვალდებულებას კისრულობენ აუნაზღაურონ ერთმანეთს მათ მიერ წინამდებარე ხელშეკრულების შეუსრულებლობის ან არაჯეროვნად შესრულების შედეგად მიყენებული ზარალი მოქმედი კანონმდებლობით განსაზღვრული წესით.

6.2. უძრავი ნივთის მესაკუთრე პასუხისმგებლობას კისრულობს ყოველწლიური გასახდელის გადახდის დაგვიანებისათვის თითოეულ ვადაგადაცილებულ დღეზე იპოთეკარს პირგასამტეხლოს სახით გადაუხადოს ყოველწლიური გადასახდელის 0,01%.

6.3. პირგასამტეხლოს გადახდა არ ათავისუფლებს უძრავი ნივთის შემძენს ვალდებულების შესრულებისაგან.

6.4. ზარალის ანაზღაურება არ ათავისუფლებს მხარეებს ხელშეკრულებით ნაკისრი ვალდებულებების შესრულებისაგან.

VII. პრეტენზიები

7.1. წინამდებარე ხელშეკრულების შესრულებასთან დაკავშირებული პრეტენზიები მხარეებმა ერთმანეთს უნდა წაუყენონ ათი სამუშაო დღის ვადაში პრეტენზიების წაყენების საფუძვლის წარმოქმნის დღიდან.

7.2. პრეტენზიის წაყენების თარიღად ითვლება იპოთეკარის ან უძრავი ნივთის შემძენის მიერ ხელმოწერის თარიღი საპრეტენზიო წერილის მიღებაზე.

7.3. პრეტენზიის მიმღები მხარე ვალდებულია არსებითად განიხილოს იგი (მთლიანად ან ნაწილობრივ აღიაროს, ან მთლიანად ან ნაწილობრივ უარყოს), მიიღოს გადაწყვეტილება პრეტენზიის მთლიანად ან ნაწილობრივ დაკმაყოფილების, ან ასეთ დაკმაყოფილებაზე უარის თქმის შესახებ და წერილობით აცნობოს მეორე მხარეს არა უგვიანეს ხუთი სამუშაო დღისა პრეტენზიის მიღებიდან.

7.4. მხარეები წამოყენებულ და აღიარებულ პრეტენზიას აკმაყოფილებენ მისი მიღებიდან ხუთი სამუშაო დღის განმავლობაში.

VIII. ფორს-მაჟორი

8.1. არც ერთი მხარე არ აგებს პასუხს ხელშეკრულებით ნაკისრი ვალდებულებების მთლიანად ან ნაწილობრივ შეუსრულებლობისათვის, თუ ეს შეუსრულებლობა გამოწვეულია სტიქიური კატასტროფებით, ხანძრით, საომარი მოქმედებებით და ეს მოვლენები დაიწყო ან განვითარდა ხელშეკრულების ხელმოწერის შემდეგ.

8.2. მხარე, რომელსაც წარმოეშვა დაუძლეველი ძალის გარემოება, ვალდებულია ასეთი გარემოების, მისი შესაძლო ხანგრძლივობის და შეწყვეტის შესახებ შეატყობინოს წერილობით მეორე მხარეს. 

8.3. შეუტყობინებლობა ან დაგვიანებით შეტყობინება უფლებას ართმევს მხარეს გამოიყენოს ზემოთ მოყვანილი დაუძლეველი ძალის მოვლენები პასუხისმგებლობისაგან გათავისუფლების საფუძვლად.

8.4. თუ ჩამოთვლილი გარემოებებიდან უშუალოდ რომელიმე მოქმედებს მხარის მიერ ნაკისრი ვალდებულების შესრულების ხელშეკრულებით გათვალისწინებულ ვადაზე, ეს ვადა გაგრძელდება დაუძლეველი ძალის გარემოების მოქმედების ხანგრძლივობის შესაბამისად.

IX. დავების გადაწყვეტა

9.1. ამ ხელშეკრულების ირგვლივ წამოჭრილი ნებისმიერი დავა წყდება მხარეთა შორის მოლაპარაკებისა და შეთანხმების საფუძველზე.

9.2. თუ დავის გადაჭრა ვერ მოხერხდება მოლაპარაკებისა და შეთანხმების გზით, მხარეები მიმართავენ სასამართლოს საქართველოს კანონმდებლობით გათვალისწინებული წესით. 

X. ხელშეკრულების მოქმედების ვადა

10.1. ხელშეკრულება ძალაში შედის ოქმის და წინამდებარე ხელშეკრულების საჯარო რეესტრში რეგისტრაციის მომენტიდან.

10.2. ხელშეკრულება ძალაშია იპოთეკის საგნით უზრუნველყოფილი ვალდებუ-ლების არსებობამდე.

XI. ხელშეკრულების შეწყვეტის პირობები

11.1. ხელშეკრულება წყდება:

11.1.1. მხარეთა შეთანხმებით;

11.1.2.  იპოთეკის საგნით უზრუნველყოფილი ვალდებულების შესრულებით; 

11.1.3.  იპოთეკის საგნის განადგურებით;

11.1.4.  ოქმის ძალადაკარგულად ან ბათილად ცნობით;

11.1.5. თუ იპოთეკარი უარს ამბობს მოთხოვნაზე;

11.1.6.  თუ იპოთეკარი უარს ამბობს იპოთეკაზე, მიუხედავად იმისა, უარს ამბობს თუ არა იგი იპოთეკით უზრუნველყოფილ მოთხოვნაზე;

11.1.7. თუ იპოთეკარი ხდება იპოთეკის საგნის მესაკუთრე. 

11.1.8. ვალდებულების შეუსრულებლობის შედეგად კანონმდებლობით დადგენილი წესით იპოთეკის საგნის რეალიზაციით.

11.2. ხელშეკრულება წყდება ასევე, თუ უძრავი ნივთის შემძენი ერთი წლის განმავლობაში გადაიხდის უძრავი ნივთის ნასყიდობის ფასის 50%-ს ან 1-დან 3 წლამდე უძრავი ნივთის ნასყიდობის ფასის 70 %-ს.

XII. ხელშეკრულების შეცვლა

12.1. ხელშეკრულებაში ცვლილებებისა და დამატებების შეტანა დაიშვება მხოლოდ წერილობითი ფორმით მხარეთა შეთანხმებით.

12.2. მხარეებს შორის მიღწეული შეთანხმება ხელშეკრულებაში ცვლილებებისა და დამატებების შეტანის თაობაზე ძალაში შედის მათი საჯარო რეესტრში რეგისტრაციის შემდგომ. 

XIII. სხვა პირობები

13.1. თუ ახალ კრედიტორზე მოთხოვნის გადასვლის შემდეგ უძრავი ნივთის შემძენი ვალდებულებას (გადახდას) ასრულებს ძველი კრედიტორის სასარგებლოდ, ვალდებულების ეს შესრულება არ ათავისუფლებს მას ახალი კრედიტორის წინაშე ვალდებულების შესრულებისაგან მაშინაც, როცა მან მოთხოვნის ახალ კრედიტორზე გადასვლის შესახებ არაფერი იცოდა. 

13.2. ხელშეკრულების ერთ-ერთი მხარის მიერ წინამდებარე ხელშეკრულებით გათვალისწინებული რაიმე უფლების გამოუყენებლობა არ წარმოადგენს ამ უფლების უარყოფას.

13.3. შემთხვევებში, რომლებიც არ არის გათვალისწინებული წინამდებარე ხელშეკრულებით, მხარეები იხელმძღვანელებენ საქართველოს კანონმდებლობით დადგენილი შესაბამისი ურთიერთობის მარეგულირებელიო ნორმებით.

13.4. ამ ხელშეკრულების რომელიმე პუნქტის (პუნქტების) ან ქვეპუნქტის (ქვეპუნქტების) ბათილობა არ გამოიწვევს მთლიანად ხელშეკრულების ანდა მისი სხვა პუნქტების თუ ქვეპუნქტების ბათილობას.

13.5. ხელშეკრულება შედგენილია მხოლოდ ქართულ ენაზე, თანაბარი იურიდიული ძალის მქონე სამ იდენტურ ეგზემპლარად. მხარეებს გადაეცემათ თითო ეგზემპლარი, ხოლო მესამე წარედგინება საჯარო რეესტრს იპოთეკის უფლების სარეგისტრაციოდ.

13.6. ხელშეკრულება არ შეიცავს რაიმე დამატებით წერილობით ან სიტყვიერ შეთანხმებებს.

XIV. მხარეთა რეკვიზიტები

უძრავი ნივთის შემძენის სახელით:
სახელი და გვარი: 
(იურიდიული პირის შემთხვევაში) 

სრული საფირმო დასახელება : - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
მისამართი (იურიდიული): - - - - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
თანამდებობა: - - - - - - - - - - - - - - - - - - - - - - - - - - - 
საიდენტიფიკაციო რეკვიზიტები: 

- - - - - - - - - - - - - - - - - - - - - - - - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
ტელ/ფაქსი: - - - - - - - - - - - - - - - - - - - - - - - -  - - - - - 
იპოთეკარის სახელით:


სახელი და გვარი: - - - - - - - - - - - - - - 
ტერიტორიული ორგანოს დასახელება:

- - - - - - - - - - - - - - - - - - - - - - - - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
თანამდებობა: - - - - - - - - - - - - - - - - - - - - - - - - - - - 
მისამართი: - - - - - - - - - - - - - - - - - - - - - - - - - - - - - 
საიდენტიფიკაციო რეკვიზიტები: 

- - - - - - - - - - - - - - - - - - - - - - - - - - - - - - - - - - - - - - 
- - - - - - - - - - - - - - - - - - - - - - - - - - - - - - - - - - - - - - 
ტელ/ფაქსი: - - - - - - - - - - - - - - - - - - - - - - - -  - - - - - 
XV. მხარეთა ხელმოწერები

უძრავი ნივთის შემძენის სახელით:


–––––––––––––––––––––
იპოთეკარის სახელით:    

   


–––––––––––––––––––––

